”CFR Infrastructură” primește partea leului din fondurile PNRR, dar nu poate opri pierderile nici în acest an: ”Pompăm bani într-o gaură neagră”
Cel mai recent raport al Uniunii Europene cu privire la absorbția fondurilor disponibile prin Planul Național de Redresare și Reziliență al României (PNRR) arată că guvernul investește în direcția priorităților reale pentru infrastructură. Totuși, cei mai mulți bani se duc la Compania Națională de Căi Ferate CFR, care, deși urmează să absoarbă fonduri europene de aproape 3 miliarde euro, are pierderi importante estimate în bugetul pe 2024.